Source: http://www.tallinncity.ee/856434/kohus-jattis-eesti-kunstiakadeemia-naabri-kaebuse-rahuldamata
Timestamp: 2013-12-12 04:37:23+00:00
Document Index: 2772681

Matched Legal Cases: ['Kohus ', 'Kohus ', 'kohus ', 'Kohus ', 'Kohus ', 'kohus ', 'Kohus ', 'Kohus ', 'Kohus ']

Kohus jättis Eesti Kunstiakadeemia naabri kaebuse rahuldamata - TallinnCityTagasi mobiilivaatessePostimees | Elu24 | Ilm | Tarbija24 | Naine24 | E24 | Arvamus | Sport | Soov | Kava | Kultuurikava | Teemad12. detsember 2013Teeme koos parema TallinnaSaada vihjeSaada piltVärskendamiseks tõmbaUudisedVaba aegTrennSöögikohtShoppingVaata, mis toimub sinu lähedal/Galerii: {{title}}/ : Avaldatud: 28.05.2012 kell 14:05Kohus jättis Eesti Kunstiakadeemia naabri kaebuse rahuldamataA +A -PrintToimetas:Madis Filippovreporter
Tallinna halduskohus jättis 25. mai otsusega Eesti Kunstiakadeemia (EKA) naabri Ester Palmi kaebuse detailplaneeringu kehtestamise kohta rahuldamata.
Tallinna linnavolikogu võttis mullu 16. juunil vastu otsuse, millega kehtestati Tartu mnt 1 kinnistu ja lähiala detailplaneering, millega muu hulgas määrati ehitusõigus 16 maapealse ja kahe maa-aluse korrusega ülikooli õppehoone rajamiseks.
Uue detailplaneeringu kehtestamisega muutus eelmine, 2001 aastal kehtestatud, detailplaneering kehtetuks.
Kaebuse esitaja taotles nimetatud otsuse tühistamist ja põhjendas kaebust põhiliselt väidetega, et Tallinna linn ei ole detailplaneeringu kehtestamisel arvestanud kaebaja haldusmenetluses esitatud vastuväidetega ning detailplaneering rikub tema õigusi seoses insolatsiooni vähenemisega alla õigusaktidega ettenähtud normi kahes kaebajale kuuluvas korteris.
Samuti oli kaebaja seisukohal, et EKA hoone rajamiseks kavandatud süvendamiste käigus võib kaebaja hoone vajuda kuni 10 cm.
Vastustaja Tallinna linn pidas kaebust põhjendamatuks ning palus selle rahuldamata jätta.
Vastustaja leidis muu hulgas, et kaevatav otsus on tehtud põhjaliku kaalutluse järel, see ei riku kaebaja õigusi ega piira kaebaja vabadusi ning kaebaja õiguste kaitse seoses insolatsiooni vähenemisega on tagatud sisuliselt samaväärselt 2001. aastal kehtestatud eelmise detailplaneeringuga.
Lisaks on detailplaneeringus ette nähtud vajalikud ning põhjendatud meetmed ehitamise ohutuse tagamiseks naaberhoonete suhtes.
EKA nõustus ja ühines Tallinna linna esitatud seisukohtadega ja põhjendustega, mis puudutasid otsuse, planeeringumenetluse ja detailplaneeringu õiguspärasust ning tõi eraldi välja, et haldusmenetluse käigus on kaebajale tehtud mitmesuguseid ettepanekuid insolatsiooni vähenemisega tekkiva kahju kompenseerimiseks. Kaebaja ei ole nendega nõustunud.
Kohus leidis otsuses, et Tallinna linn on vaidlustatud haldusakti andmisel piisava põhjalikkusega, ratsionaalselt ja seaduslikult kaalunud kõiki huve ning langetanud õiguspärase planeerimisotsuse.
Kohus selgitas, et planeerimismenetluse tulemuseks olev planeering ei rahulda linnaoludes paljudel juhtudel kõigi asjast huvitatud isikute vajadusi ja huvisid.
Seadusest ja õiguspraktikast tulenevalt on kohus veendumusel, et planeerimismenetluse üheks peamiseks eesmärgiks on erinevate ja sageli üksteisele vastukäivate huvide vahel tasakaalu leidmine, et maksimaalselt suurendada üldist hüvet.
Käesoleval juhul on vastustaja kohtu arvates õigesti kaalunud ja tasakaalustanud menetlusosaliste huvisid ja vajadusi arvestades nii era- kui ka avalike huvidega.
Kohus leidis, et kaebuse üks põhilisi argumente, et vastustaja ei ole teostanud piisavalt kaalutlusõigust ja on ignoreerinud piirkonna elanike ning kaebaja huve, ei ole põhjendatud ja asjaolusid arvestades ka sisuliselt õige.
Detailplaneeringu menetluse käigus tehtud insolatsiooniga seotud küsimuste analüüsi tulemusi kaebaja ei vaidlustanud, mis näitab, et ta nendega nõustus.
EKA on kaebajale teinud korduvalt mitmesuguseid ettepanekuid insolatsiooniküsimusega seotud korterite probleemide lahendamiseks, kuid kaebajaga kokkulepet saavutatud ei ole. Käesoleval juhul kaaluvad üldised huvid kohtu hinnangul erahuvid üles ja seetõttu on vastustaja detailplaneeringus õiguspäraselt ette näinud võimaluse kaebaja kinnisomandi sundvõõrandamiseks, kui muud kokkulepet ei saavutata.
Kohus märkis ka, et kuigi ükski ehituse ohutuse tagamiseks ettenähtud meetmetest ei anna ilmselt 100 protsendilist garantiid, et ehituse käigus kaebaja hooned ühel või teisel viisil kahjustada ei saa, võib detailplaneeringus ettenähtud meetmeid pidada asjakohasteks kaebaja ehitiste ohutuse tagamiseks ja nendele ehituse käigus võimalikult tekkivate kahjude minimeerimiseks ja kompenseerimiseks.
Kohtuotsuse peale võib apellatsioonkaebuse Tallinna ringkonnakohtule esitada otsuse avalikustamisest 30 päeva jooksul.
TallinnCityArtikli märksõnadEesti kunstiakadeemiaEkiEster palmSamal teemalKunstiakadeemiast vabanenud raha jagatakse teistele ülikoolideleKunstiakadeemia valis välja kaheksa võimalikku asukohtaEKA nõukogu otsustas rajada uue hoone oma kinnistule EKA krundile tuleb esialgu tasuline parklaKunstiakadeemia võtab uue maja asjus aja maha Haridusministeerium tegi kunstiakadeemiale ettekirjutuse Kunstiakadeemia jätkab tööd uue õppehoone rajamiseksKohus jättis EKA naabri õiguskaitse taotluse rahuldamataKunstiakadeemia ei saanud taas naabriga kokkuleppeleSegadus Kunstiakadeemia ehitusloa ümber jätkubKunstiakadeemia naaber: soovin vaid oma kinnistu ohutuse tagamistEksperdid: EKA hoone ehitus võib naabermajadele ohtlik ollaSorteeri kommentaare:ParimadVanemadUuemad{{commentName}}{{commentEmail}}{{commentTime}}{{commentHash}}{{socialImage}}{{commentContent}}{{commentsBad}}VastaRaporteeriModeraatoriks{{commentMinusVotes}}{{commentPlusVotes}}Valige ebasobiva kommentaari teatamise põhjuskommentaar ei vasta teemalekommentaar sisaldab ebatsensuurseid väljendeidkommentaar sisaldab reklaamlinke ja -tekstekommentaar võib mõjuda kellelegi solvavaltkommentaar õhutab vaenukommentaar on tõenäoliselt kirjutatud kellegi teise nime altkommentaar on dubleeritudkommentaar ei vasta headele tavadeleSAADALAADI ROHKEM KOMMENTAARE (33)Põhjus:SAADALisa oma kommentaarSelle artikli kommenteerimise jaoks logi sisseLogi sisse:KommenteeriVaata kommenteerimise tingimusi | Näita e-maili avalikult: Tuuli Roosma esitles raamatut Siberi elust(8)Ukrainlaste meeleavaldus Vabaduse väljakul(33)Harju tänava uisuplatsil saab jälle uisutadaPolitsei rehvikontrollis tabati roolijoodik(23)Ivi Eenmaa: Tallinn on tühjendanud linnakassa(157)Tallinna linnavolikogu Reformierakonna fraktsiooni esimehe Ivi Eenmaa sõnul on Tallinna linnavalitsus riiki dubleerivate ja küsitavate otsustega sisuliselt tühjendanud linnakassa.Fotod: Tallinna kesklinna rajatakse kolme muusikakooli ühine hiigelkompleks(25)Virtuaalne safari toetab metsloomade haigla rajamist(2)